Document ID: 32004R0770

Uredba Sveta (ES) št. 770/2004
z dne 21. aprila 2004
o spremembi Uredbe (ES) št. 2791/1999 o nekaterih nadzornih ukrepih, ki se uporabljajo na območju, zajetem v Konvenciji o prihodnjem večstranskem sodelovanju v ribištvu severovzhodnega Atlantika
SVET EVROPSKE UNIJE JE -
ob upoštevanju Pogodbe o ustanovitvi Evropske skupnosti in zlasti člena 37 Pogodbe,
ob upoštevanju predloga Komisije,
ob upoštevanju mnenja Evropskega parlamenta [1],
ob upoštevanju naslednjega:
(1) Uredba Sveta (ES) št. 2791/1999 z dne 16. decembra 1999 o nekaterih nadzornih ukrepih, ki se uporabljajo na območju, zajetem v Konvenciji o prihodnjem večstranskem sodelovanju v ribištvu severovzhodnega Atlantika [2], določa splošna pravila in pogoje za uporabo programa nadzora in izvajanja glede ribiških plovil na območju zunaj meja nacionalne ribiške jurisdikcije na območju Konvencije Komisije za ribištvo severovzhodnega Atlantika (NEAFC).
(2) NEAFC je sprejela priporočilo, da spremeni sistem dodajanja vahnje kot vira, urejen s predpisi, in je sprejela priporočila novembra 2002, da spremeni sistem glede pretovarjanja rib in skupnega ribolovnega delovanja.
(3) V okviru konvencije NEAFC so ta priporočila postala obvezujoča za pogodbenice. Skupnost naj bi ta priporočila uporabila.
(4) Člen 30 Uredbe (ES) št. 2791/1999 predvideva, da nekateri členi ostanejo v veljavi na ad hoc podlagi do 31. decembra 2002, s Komisijo, ki se zavezuje, da bo najpozneje do 30. septembra 2002 predložila ustrezne predloge za dokončni režim.
(5) Do predložitve predloga za dokončni režim je treba do 31. decembra 2005 podaljšati uporabo členov 6(3), 8, 10 in 11 kot dogovor ad hoc.
(6) Da bi zagotovili kontinuiteto določb, veljavnih do 31. decembra 2002, je treba nemudoma po tem datumu začeti uporabljati člene 6(3), 8, 10 in 11.
(7) Uredbo (ES) št. 2791/1999 je zato treba spremeniti -
SPREJEL NASLEDNJO UREDBO:
Člen 1
Uredba (ES) št. 2791/1999 se spremeni:
1. V členu 2 se vstavijo naslednje točke:
"11. "ribiško plovilo" pomeni plovilo, opremljeno za gospodarsko izkoriščanje živih vodnih virov, vključno s plovili za predelavo rib in plovili za pretovarjanje;
12. "pretovarjanje" pomeni prenos prek stranice katere koli količine rib, mehkužcev, rakov in/ali ribiških proizvodov, ki so hranjeni na krovu, z enega ribiškega plovila na drugega;
13. "skupno ribolovno delovanje" pomeni katero koli delovanje med dvema ali več plovili, kjer se spravlja ulov iz ribolovnega orodja enega plovila na drugo plovilo."
2. V členu 4 se odstavek 1 nadomesti z naslednjim besedilom:
"1. Samo ribiška plovila Skupnosti, ki jim je njihova država zastave izdala posebno ribolovno dovoljenje, so pooblaščena za ribolov, hranjenje na krovu, pretovarjanje in iztovarjanje ribolovnih virov z upravnega območja pod pogoji, določenimi v dovoljenju."
3. V členu 5(2) se doda naslednji pododstavek:
"Z odstopanjem od odstavka 1 lahko države članice ribiško plovilo Skupnosti, ki pri pretovarjanju ribolovnih virov natovarja količine na krov, oprostijo obveznosti vodenja ladijskega dnevnika. Plovila, za katera velja to odstopanje, morajo vnesti naslednje podatke v proizvodni dnevnik ali načrt skladišča:
(a) datum in čas (UTC) pošiljanja poročila;
(b) pri radijskem sporočanju ime radijske postaje, s katere se pošilja poročilo;
(c) datum in čas (UTC) pretovarjanja;
(d) kraj (zemljepisna dolžina/zemljepisna širina pretovarjanja);
(e) količina vrst, natovorjenih na krov;
(f) ime in mednarodni radijski klicni znak ribiškega plovila, s katerega je bil raztovorjen ulov."
4. V členu 6(1) se točki (c) in (d) nadomestita z naslednjim besedilom:
"(c) količine, hranjene na krovu, kadar plovilo zapušča upravno območje. Poročila se pošljejo največ osem in najmanj šest ur pred vsakim odhodom z upravnega območja. Vključujejo, kadar je to primerno, število ribolovnih dni in ulov, dosežen na upravnem območju od začetka ribolova ali od poročila zadnjega ulova;
(d) količine, ki jih natovorijo in raztovorijo ob vsakem pretovarjanju rib, in ulov na krovu pri skupnih ribolovnih delovanjih, medtem ko je plovilo na upravnem območju. Ta poročila se pošljejo največ 24 ur po opravljenem pretovarjanju ali skupnem ribolovnem delovanju."
5. V členu 9 se doda naslednji pododstavek:
"Kapitan ribiškega plovila Skupnosti, ki pri pretovarjanju natovarja na krov ribolovne vire, med istim ribolovnim potovanjem ne sme opravljati nobene druge ribolovne aktivnosti, vključno s skupnim ribolovnim delovanjem."
6. Člen 24 se nadomesti z naslednjim:
"Člen 24
Pretovarjanje in skupno ribolovno delovanje
Kapitan ribiškega plovila Skupnosti ne sme opravljati pretovarjanja ali skupnega ribolovnega delovanja s plovili nepogodbenic.;"
7. V členu 30 se datum "31. december 2002" vsakič nadomesti z "31. december 2005" in datum "30. september 2002" s "30. september 2004".
8. Priloga se nadomesti z besedilom v Prilogi k tej uredbi.
Člen 2
Ta uredba začne veljati sedmi dan po objavi v Uradnem listu Evropske unije.
Člen 1(7) se uporablja od 1. oktobra 2003.
Ta uredba je v celoti zavezujoča in se neposredno uporablja v vseh državah članicah.
V Luxembourgu, 21. aprila 2004

Labels: 6
5
20